Uudisteagentuur Reuters kirjutab allikatele tuginedes, et Nokia võib laienemise eesmärkidel osta Alcatel-Lucent telekomiseadmete äri.
Nokia pole Alcatel-Lucentiga veel läbirääkimisi pidanud, kuid ühe allika sõnul uuris Nokia Alcateli telekomiüksuse ostmist 2012. aasta lõpus. Käesoleva aasta suvel ostis Nokia 1,7 miljardi euroga Siemensilt välja 50-protsendilise osaluse ühisettevõttes Nokia Siemens Networks.